  Майя Бывальцева 30-тӥ коньывуонлы Удмуртиын коронавирус инфекциен черлан 125 выль учыръёсты пусйизы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Висёнэз Ижкарысь 55 улӥсьёслэсь шараязы, Сарапулысь – 14, Глазкарысь – 10, Можгаысь – сизьым, Ува ёросысь – вить, Алнаш, Каракулино, Кизнер, Можга ёросъёсысь – ньыль, Воткаысь, Эгра ёросысь – куинь, Вотка, Яр, Камбарка, Дэбес ёросъёсысь – кык, Вавож, Дэри, Сарапул, Сьӧлта ёросысь – одӥг. Эшшо 91 адями висёнэз вормиз. Одӥг адями улонысь кошкиз – со 52 аресъёс воргорон Туннэ нуналлы Удмуртиын выль коронавирус инфекциен черлан 8 сюрс 870 учыръёсты лабораториосын зэматӥзы. 6 сюрс 890 адями йӧназ, 160 мурт кулӥз. Та дыре 144-лэн висисьёслэн тазалыксы секыт лыдъяське.  Тодэ вайытом, Удмуртиысь эмъюртъёсысь стационаръёсын коронавирусэн но пневмониен висисьёс понна койкаослэн лыдзы 3 сюрс кыкозь вуттэмын. Тегъёс: Тазалык Ижкар висён Удмуртия коронавирус  